Downloaded from YTS.MX
Official YIFY movies site: YTS.MX
En tunne olevani kuningas.
Tiedän pystyväni siihen, tajuatko?
En ole vielä siellä, tajuatko?
Valmius on olemassa,
mutta joskus en osaa navigoida.
Kaikki näkemäsi elää yhdessä herkässä tasapainossa.
Sinun on ymmärrettävä tämä -
ja kunnioitettava kaikkia luotuja.
Ryömivästä muurahaisesta -
loikkivaan antilooppiin.
Olemme kaikki yhdessä -
suurella elämän tiellä.
Siunaa kehoa,
taivaalliseksi syntynyttä -
ja kaunista pimeää ainetta.
Musta on väri rakkaani ihon.
Vuosisatojen rukoukset hiusten kiehkuroissa -
savun levittäminä.
Tervetuloa kotiin omaan itseesi.
Olkoon mustan merkitys sama kuin kunnian.
Historia on tulevaisuutesi.
Kerran vielä kohtaat itsesi siellä, mistä aloitit,
mutta vahvempana.
Matka on lahja,
jotain ojennettavaksi mielesi huoneiden ovella.
Näin me matkaamme -
kauas,
ja pystymme silti aina löytämään jotain, mikä on kuin koti.
Suuret kuninkaat olivat täällä ennen meitä,
taivaallisen tiedon vanhat mestarit.
Kerron sinulle, minkä isäni kertoi minulle.
Katso tähtiä.
Entisaikojen kuninkaat katsovat meitä noista tähdistä.
Joten jos tunnet olevasi yksin,
niin muista, että nuo kuninkaat ovat aina oppainasi matkallasi.
Kuten minäkin.
Palaa luolaasi, Simba. En ole lapsenvahti.
Elämä on valintoja.
Johda, tai sinut johdetaan harhaan.
Seuraa valoasi...
...tai kadota se.
Nuori poika.
Tietääkö isäsi, että olet täällä?
Kuka olet?
Näetkö tämän?
Kai näet murheen?
Mitä sinä pelkäät?
Mikä sinua pelottaa?
Kuka sinä olet?
Tämä on se paikka.
Mennään!
Simba, tule alas! Siellä on vaarallista.
Vaarallista? Nauran vaaroille päin naamaa.
Mitä sinä teit, Simba?
Juokse pois,
äläkä palaa.
Oikea kuningas ei koskaan kuole.
Esi-isät ovat meidän sisällämme -
ohjaten meitä ajatustemme kautta.
Valo taittui.
Kaiken sen jälkeen en edes osaa omaa äidinkieltäni.
Ja jos en osaa ilmaista itseäni, en osaa ajatella.
Ja ellen osaa ajatella, en osaa olla oma itseni.
Mutta ellen osaa olla oma itseni, en tunne itseäni.
Joten, Setä Samuli, kerrohan.
Jos en minä tunne itseäni, kuinka sinä voisit tuntea?
Kuule,
ikäviä juttuja tapahtuu, eikä niille voi mitään.
Niin.
Väärin!
Kun maailma kääntää sinulle selän, sinä käännät selkäsi sille.
Ja keskityt vain tulevaan!
Ja niinpä "siitä" tulee "mitä siitä".
Ei minulle opetettu noin.
Sitten ehkä tarvitset uuden oppitunnin.
Toista perässäni.
"Hakuna matata."
Pimeys ja valo.
Kaksinaisuus, hyvän ja pahan tasapaino.
Tarvitset kaiken tämän tehdäksesi siirtosi.
Ymmärrä, että hyvä ja paha tulevat usein yhdessä.
Mikään ei ole täydellinen yksinään.
Pimeys ja valo vuorottelevat kaiken aikaa.
Se, mitä me kutsumme hyväksi ja mitä pahaksi.
Kuningas edustaa sinua, ja se edustaa sielua.
Aina ei ole kyse taistelusta. Se on keskustelu.
Kuningas on... Kuningas olet sinä.
Kuulostaako se oikealta?
Joka tapauksessa olet kuningas.
Veljemme ja siskomme kulkevat -
kruunu takataskussaan, koska ympäristö tukahduttaa.
- Oletko valmis? - Olen.
Mitä tapahtuu?
Hei.
Eläminen kauan ilman peilikuvaa saa miettimään,
onko ollenkaan olemassa.
Kuka olet?
Minä kyllä tiedän, kuka minä olen.
Kysymys kuuluu, kuka sinä olet?
En ole kukaan, joten jätä minut rauhaan.
Jokainen on jotain. Jopa ei kukaan.
Taidat olla hullu.
Minäkö hullu?
Sinä et tiedä, kuka olet.
Ja sinäkö sen tiedät?
Seuraa minua. Näytän sinulle.
Kuninkaana olin kaikkein ylpein siitä,
että sinä olet minun poikani.
En jättänyt sinua.
Enkä koskaan jätä.
Muista, kuka olet.
Muista.
Kruunua ei voi kantaa pää painuksissa.
En voi uskoa Jumalaan ja kutsua itseäni Jumalan lapseksi -
näkemättä itseäni jumalana.
Siinä ei olisi järkeä.
Käytän Nefertiti-koruani joka päivä. En riisu sitä ikinä.
Tunnen historiani. Tutkin sitä.
Olen kaiken luoja.
Monesti naiset kokoavat meidät uudestaan.
Sain suuren osan miehuuteni koulutuksesta naisilta.
Miehet opettivat minulle jotain,
mutta naiset paljon enemmän.
Uit takaisin omaan itseesi.
Kohtaat itsesi rannalla.
Rannikko kuuluu esi-isillemme.
Kierrämme ympyrää,
iloitsemme,
näytämme hyvältä.
Miekka ja kalabassi.
Maa ja kohtu.
Kadonneita kieliä valuu -
ulos suustamme.
Vesi merkitsee elämää.
Vesi merkitsee puhtautta.
Vesi merkitsee toivoa.
Ja vesi merkitsee kykyä syntyä uudestaan.
Varsinkaan mustia miehiä ei opeteta arvostamaan itseään.
Meille opetetaan vihaa.
Maailma käskee aina olemaan joku toinen.
Olet joko liian tumma tai liian lyhyt.
Meidän on näytettävä, että mustat miehet ja naiset ovat tunteellisia,
voimakkaita, älykkäitä ja intuitiivisia.
Olemme aina olleet loistavia.
Näen heijastuksemme maailman ihanimmissa asioissa.
Musta on kuningas.
Olimme kauneus ennen kuin tiedettiin, mitä kauneus on.
Ja nyt esittelemme debytantit kavaljeereineen.
Meiltä on systeemisesti viety paljon.
Kuningas ottaa sen, mitä tarvitsee,
mutta ei itsekkäistä syistä, vaan rakentaakseen yhteisöä.
Tule kotiin.
Me tarvitsimme sinua.
Olet kuningas.
Maailma olisi parempi meille kaikille,
jos hallitsijat tajuaisivat, että tasa-arvo,
tilojen, ajatusten ja arvojen jakaminen,
voiman ja heikkouksien jakaminen, toistemme tasapainottaminen -
on tapa, jolla esi-isämme toimivat,
ja se on afrikkalainen tapa.
Olet kuningas, jotta olisit siunaus toisille.
Jotta jätät perinnön, mihin toiset voivat turvata -
ja saada toivoa ja voimaa sekä parannusta.
Tomun lapsi, palaa joelle.
Juuresi ja tarinasi syntyvät uudestaan.
Meidät on määrätty olemaan laatikossa.
Ja meidät on luotu sen mielikuvan mukaan,
että mustien miesten pitää olla tällaisia.
Minusta olemme kuninkaita.
Meidän on otettava vastuu siitä, että ylitämme muurit,
joiden sisään meidät on suljettu. Seuraavan sukupolven vuoksi.
Tervehdys.
Maailman selviytyjille.
Vanhemmat ovat väsyneitä.
Me kuulumme Jumalalle.
Jumalan luo me palaamme.
Löydätte itsenne huoneesta, jossa ovat kaikki ne, jotka menetitte,
ja te tanssitte ilosta,
joka on yhtä puhdas kuin isänne kasvot.
Kun tuuli suutelee puita,
ne laulavat säveliä,
ja esi-isät palaavat hymysuin.
Jumalallinen arkkityyppi,
valon edeltäjä.
Sinä, jonka galaksin kuumuus muokkasi,
jonka tähti pölytti,
jolla on maailmankaikkeus silmissään,
jonka vereen kirjataan siunauksesi ja koetuksesi.
Ihmiset eivät muista, keitä ja mitä olivat,
mistä heidät otettiin, miksi meidät yritettiin saada unohtamaan.
Kuninkuudessa on jotakin.
Siinä, että astuu huoneeseen pää pystyssä -
eikä halveksi kruunuaan kumartamalla.
Sinä et hallitse enää, Scar.
Jos haluat lyödä hänet, lyö ensin meidät.
Valmiina, leijonat?
Hallitsijan aika nousee ja laskee niin kuin aurinko.
Eräänä päivänä aurinko laskee minun hallinnolleni -
ja nousee sinun kuninkuudellesi.
Simba.
Olen tässä, äiti.
Olen kotona.
Orishat pitävät sinua kädestä tällä matkalla,
joka alkoi ennen syntymääsi.
Emmekä unohda kiittää -
esi-isiä,
jaloja ja kuninkaallisia,
voideltuja, jotka suojelevat meitä tähdissä.
Kuninkuus merkitsee juuri sitä,
velvollisuuksien hoitamista -
ja uhrauksia, joita joko haluan tai en halua tehdä.
Joskus ei voi mennä ulos, vaan pitää tehdä töitä. Tiedätkö?
Kuninkuus on sitä, että pitää huolta omastaan.
Lapsista ja perheestä, ymmärrätkö? Naapurin tädeistäkin.
Toisista huolehtiminen on kuninkuutta.
OMISTETTU POJALLENI, SIR CARTERILLE.
JA KAIKILLE POJILLEMME JA TYTTÄRILLEMME,
AURINKO JA KUU KUMARTAVAT TEITÄ.
TE OLETTE KUNINGASKUNNAN AVAIMET
Tekstitys: Tarja Forss